Gustl Berauer

Gustav «Gustl» Berauer (født 5. november 1912 i Pec pod Sněžkou, Østerrike-Ungarn, død 18. mai 1986 i Schliersee, Vest-Tyskland) var en sudettysk tsjekkisk kombinert- og langrennsløper.

Han konkurrerte for Tsjekkoslovakia i OL i Garmisch-Partenkirchen i 1936, der han ble nummer 14 i kombinert, nummer 21 på 18 km langrenn og var på det tsjekkoslovakiske laget som ble nummer 5 i 4 x 10 km stafett. I VM i Chamonix i 1937 ble han nummer 5 i kombinert. I VM i Lahtis i 1938 ble han nummer 15 i kombinert og nummer 95 på 18 km.

Etter at Sudetenland var blitt annektert av Tyskland gjennom Münchenavtalen høsten 1938, konkurrerte Gustl Berauer for Tyskland. Han ble verdensmester i kombinert i Zakopane i 1939, og igjen i Cortina d'Ampezzo i 1941. Mesterskapet i 1941 ble imidlertid annullert etter 2. verdenskrig.

Under krigen var Gustl Berauer Feldwebel (sersjant) i Gebirgsjägern (alpejegerne). Han ble alvorlig såret på Østfronten, noe som gjorde at han ikke kunne ta opp igjen idretten etter krigen. 

Fra 1963 til 1975 var han leder for kombinertkomiteen i FIS.

Referanser

 Kilder 
 Sports Reference: Gustl Berauer  (besøkt 20. februar 2011)
 Lahden Kaupunginmuseo (Lahtis Bymuseum): Resultater VM 1938  (besøkt 19. februar 2011)

 Eksterne lenker 


Kategori:Tsjekkoslovakiske kombinertløpere
Kategori:Tsjekkoslovakiske langrennsløpere
Kategori:Tsjekkiske kombinertløpere
Kategori:Tsjekkiske langrennsløpere
Kategori:Tyske kombinertløpere
Kategori:Verdensmestere i kombinert
Kategori:Deltakere for Tsjekkoslovakia under Vinter-OL 1936
Kategori:Kombinertløpere under Vinter-OL 1936
Kategori:Langrennsløpere under Vinter-OL 1936
Kategori:Personer fra Okres Trutnov
Kategori:Sudettyskere